Държавен вестник, бр. 32, 2010 г., стр. 11

БРОЙ  32	
Д Ъ Р Ж А В Е Н  В Е С Т Н И К 	
СТР.  11  
(10) Конкретните размери на индивидуал­
ните основни месечни заплати на изпълни­
телния директор на Изпълнителна агенция 
„Одит на средствата от Европейския съюз“, 
на директора и заместник-директорите на 
Агенция „Митници“ и на заместник изпълни­
телните директори на Националната агенция 
за приходите се определят от министъра на 
финансите.
(11) При определяне на индивидуалните 
размери на основните месечни заплати на 
одиторите по Закона за вътрешния одит в 
публичния сектор и на служителите, заемащи 
ръководни длъжности в звената за вътрешен 
одит и в специализираната администрация на 
Изпълнителна агенция „Одит на средствата от 
Европейския съюз“, ограниченията по ал. 4 – 8 
не се прилагат.
Чл. 6. (1) На държавните служители, слу­
жителите на Агенция „Пътна инфраструктура“, 
на изпълнителния директор и държавните 
служители от специализираната администра­
ция на Изпълнителна агенция „Одит на сред­
ствата от Европейския съюз“ за изпълнение 
на функции по управлението на финансовата 
помощ от Европейския съюз се изплаща ме­
сечно допълнително възнаграждение в размер 
на основната месечна заплата на съответния 
служител съгласно списъци, утвърдени от 
министъра по управление на средствата от 
Европейския съюз и министъра на финансите.
(2) В звената за вътрешен одит се определят 
служители, които да извършват одитни дей­
ности, свързани с управлението на съответната 
оперативна програма. На тези служители се 
изплаща месечно допълнително възнаграждение 
в размер на основната месечна заплата на съот­
ветния служител съгласно списъци, утвърдени 
от министъра по управление на средствата от 
Европейския съюз и министъра на финансите.
(3) Начисляването и изплащането на 
допълнителното възнаграждение по ал. 1 и 
2 се извършват на базата на действително 
отработените дни.
(4) В списъците по ал. 1 могат да се включ­
ват длъжности от администрации и админи­
стративни звена съгласно приложение № 8. 
(5) В списъците по ал. 1 могат да се включ­
ват и до 10 държавни служители от админи­
страциите по приложение № 8 в различни 
от описаните звена, които имат принос за 
изпълнението на дейности по управлението 
на финансовата помощ от Европейския съюз 
(служители, осъществяващи правно-кон­
султативни, счетоводни, контролни и други 
функции).
(6) Служителите по ал. 5 се определят от 
ръководителя на съответната администрация, 
а за администрацията на Министерския съ­
вет – от главния секретар на Министерския 
съвет.
(7) Списъците по ал. 1 съдържат броя на 
служителите, структурните звена, наимено­
ванията на длъжностите, основните месечни 
заплати, датата на влизане в сила и източника 
на финансиране за всяко структурно звено.
(8) Когато допълнителните възнаграждения 
се изплащат за сметка на техническата помощ 
по оперативните програми, съфинансирани от 
Структурните фондове и Кохезионния фонд 
на Европейския съюз, както и възнагражде­
нията, изплащани за сметка на Оперативна 
програма „Техническа помощ“, по отношение 
на тях Постановление № 121 на Министер­
ския съвет от 2007 г. за определяне на реда 
за предоставяне на безвъзмездна помощ по 
оперативните програми, съфинансирани от 
Структурните фондове и Кохезионния фонд 
на Европейския съюз, и по Програма ФАР на 
Европейския съюз (обн., ДВ, бр. 45 от 2007 г.; 
изм. и доп., бр. 38, 61, 81 и 95 от 2008 г. и бр. 7, 
16 и 93 от 2009 г.) не се прилага.
(9) В случаите по ал. 8:
1. допълнителните възнаграждения могат 
да се изплащат първоначално от съответния 
бюджет, като впоследствие периодично и 
след верифициране от управляващия орган 
се възстановяват от техническата помощ 
по оперативните програми, съфинансирани 
от Структурните фондове и Кохезионния 
фонд на Европейския съюз или съответно 
от Европейския фонд по рибарство, или от 
Европейския земеделски фонд за развитие на 
селските райони;
2. допълнителните възнаграждения, както и 
възнагражденията по чл. 7, ал. 3, финансирани 
от Оперативна програма „Техническа помощ“, 
могат да се изплащат първоначално от съот­
ветния бюджет, като впоследствие периодично 
и след верифициране от управляващия орган 
се възстановяват от оперативната програма;
3. управляващите органи получават финан­
сиране за изплащане на възнагражденията 
по т. 1 и 2 съгласно установените процедури 
при условията и по реда за предоставяне на 
безвъзмездна помощ според приложимите 
правила, действащи за оперативните програми, 
под формата на авансови, междинни и/или 
окончателни плащания;
4. след верифициране от управляващите 
органи разходите се сертифицират по общия 
ред.
Чл. 7. (1) Необходимите средства за изпла­
щане на допълнителните възнаграждения на 
служителите по чл. 6, ал. 1 се осигуряват от 
източниците, посочени в приложение № 8.
(2) Необходимите средства за изплащане 
на допълнителни възнаграждения на слу­
жителите по чл. 6, ал. 2 и 5 се осигуряват 
от техническите помощи на оперативните 
програми и от Оперативна програма „Тех­
ническа помощ“.